
VARĖNOS R. MARCINKONIŲ DAUGIAFUNKCIO CENTRO 
IKIMOKYKLINIO – PRIEŠMOKYKLINIO UGDYMO MOKYTOJO
PAREIGYBĖS APRAŠYMAS NR. 1

I. BENDROSIOS NUOSTATOS
 1. Varėnos r. Marcinkonių daugiafunkcio centro ( toliau – Centras) ikimokyklinio - priešmokyklinio ugdymo  mokytojo (toliau – Darbuotojas) pareigybės aprašymas reglamentuoja darbuotojo, dirbančio centre pagal darbo sutartį, pareigybei keliamus specialiuosius reikalavimus, funkcijas, teises, atsakomybę ir atskaitomybę.
2. Pareigybės lygis – A2.Pareigybės grupė -specialistų.
3. Darbuotojas  dirba  vadovaudamasis  Lietuvos  Respublikos  švietimo  įstatymu, Jungtinių tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos Švietimo ir mokslo ministerijos teisės aktais, reglamentuojančiais ikimokyklinio ir priešmokyklinio amžiaus vaikų ugdymą, Centro nuostatais, darbo tvarkos taisyklėmis bei šiuo Aprašu. 
4. Darbuotoją priima į darbą ir iš jo atleidžia, skiria darbo užmokestį Centro direktorius vadovaudamasis Lietuvos Respublikos darbo kodeksu, Lietuvos Respublikos švietimo ir mokslo ministro įsakymu nustatyta tvarka, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių už darbą 2017 m. sausio 17 d. Nr. 198 (suvestinė redakcija nuo 2025-01-01) įstatymu. Ikimokyklinio - priešmokyklinio ugdymo mokytojas pavaldus Centro direktoriui.            

II. SPECIALIEJI REIKALAVIMAI EINAMČIAM ŠIAS PAREIGAS DARBUOTOJUI
5. Atitinkamas ikimokyklinio - priešmokyklinio ugdymo programas gali vykdyti asmenys, įgiję išsilavinimą/ specialybę ar baigę studijų programą, nurodytą Lietuvos Respublikos švietimo ir mokslo ministro 2014 m. rugpjūčio 29 d. įsakymo Nr. V-774 „Dėl reikalavimų mokytojų kvalifikacijai aprašo patvirtinimo“ 1 ir 2 aprašo prieduose.  
6. Privalo būti baigęs kursus „Kvalifikacijos tobulinimo programa ikimokyklinio ir pradinio ugdymo pedagogams, ketinantiems dirbti pagal priešmokyklinio ugdymo programą“ (40 akad. val.).
7. Darbuotojas turi mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus.
8. Darbuotojas privalo naudotis informacinėmis technologijomis, gebėti dirbti komandoje, priimti sprendimus, pasidalinti atsakomybe, turėti demokratiškų, komunikacinių, organizacinių gebėjimų.  
9. Darbuotojas privalo gebėti kaupti, sisteminti, apibendrinti informaciją ir rengti išvadas, laikytis konfidencialumo principo, neviešinti informacijos, susijusios su asmens duomenimis.  
10. Kasmet tikrintis sveikatą.   






III.  DARBUOTOJO FUNKCIJOS
11. Ikimokyklinio - priešmokyklinio ugdymo mokytojas vykdo šias funkcijas:
11.1. vadovaujasi šiais principais:
11.1.1. visuminis ugdymas – organizuodamas veiklą mokytojas paiso vaiko raidos ir vaikų kultūros dėsningumų, siekia jo vertybinių nuostatų, jausmų, mąstymo ir veiksmų plėtotės, vaiko vidinio ir išorinio pasaulio dermės;
11.1.2. individualizavimas – ugdymas grindžiamas kiekvieno vaiko asmenybės pažinimu, geriausiai susiformavusiais jo gebėjimais, sudarant sąlygas tobulinti mažiau išugdytas vaiko raidos sritis;
11.1.3. ugdymo šeimoje ir institucijoje sąveika – derinami šeimos ir institucijos interesai ir
lūkesčiai, požiūris į vaiko ugdymą(-si), šeima įtraukiama į ugdymo procesą, rūpinamasi jos švietimu;
11.1.4. sistemingai stebi ir vertina vaiko gebėjimus, socialinę-kultūrinę kompetenciją, brandumo mokyklai lygmenį, įvairiais būdais fiksuoja vaiko pasiekimus;
11.2. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(-si) programų rengimą, dalyvauja jas rengiant;
11.3. organizuoja pedagoginį procesą, orientuotą į individualius vaiko ugdymo(-si) poreikius, priešmokyklinio ugdymo tikslus ir uždavinius;
11.4. kuria stimuliuojančią, funkcionalią, dinamišką, psichologiškai ir fiziškai saugią ugdymo(-si) aplinką;
11.5. supažindina šeimą su ikimokyklinio-priešmokyklinio ugdymo ypatumais, nuolat informuoja apie vaiko daromą vystymosi pažangą;
11.6. skatina tėvus dalyvauti grupės veikloje, rūpinasi tėvų švietimu, pagal kompetenciją teikia jiems informaciją, konsultuoja;
11.7. bendrauja ir bendradarbiauja su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo;
11.8. pagal kompetenciją konsultuoja tėvus, kitus su ikimokyklinio-priešmokyklinio amžiaus vaikų ugdymu susijusius asmenis ar institucijų atstovus;
11.9. tobulina savo kvalifikaciją;
11.10. inicijuoja ir dalyvauja bendruose Centro renginiuose, projektuose ir kitose veiklose. 

 
IV. DARBUOTOJO TEISĖS
12. Ikimokyklinio - priešmokyklinio  ugdymo mokytojas turi teisę:  
12.1. pasirinkti pedagoginės veiklos metodus ir formas;  
12.2. gauto informaciją apie valstybės ir regiono švietimo naujoves;  
12.3. gauti informacinę, konsultacinę, metodinę pagalbą iš socialinių, specialiųjų pedagogų, logopedų, psichologų, sveikatos priežiūros specialistų, administracijos.  
12.4. teikti  siūlymus administracijai dėl ugdymo proceso ir centro veiklos  tobulinimo;   
12.5. dalyvauti Centro savivaldoje;  
12.6. teisės aktų nustatyta tvarka tobulinti kvalifikaciją, atestuotis;  
12.7. į atostogas, darbo užmokestį ir kitas pedagoginiams darbuotojams teisės aktų nustatytas garantijas;  
12.8. turėti darbo saugą ir higienos normas atitinkančias darbo sąlygas.




 


V. DARBUOTOJO ATSAKOMYBĖ IR ATSKAITOMYBĖ
13. Ikimokyklinio - priešmokyklinio ugdymo mokytojas privalo:              
13.1. užtikrinti savo darbo kokybę;              
13.2. organizuoti ir vykdant ugdomąjį procesą grupėje atsižvelgiant į individualius vaikų ugdymosi poreikius ir amžių, ikimokyklinio ugdymo programos tikslus, vadovautis Lietuvos higienos normomis HN75:2010 „Įstaiga vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“; 
13.3. saugoti ir stiprinti vaikų sveikatą, garantuoti vaikų fizinį ir psichologinį saugumą grupėje, salėje, kitose  įstaigos erdvėse, žaidimų aikštelėse ir kt.;   
13.4. derinti tarpusavyje vaikų ugdymą, priežiūrą, globą;   
13.5. bendradarbiauti su šeima, skatinti tėvus (globėjus) dalyvauti grupės veikloje, derinti šeimos ir centro interesus, didinti vaiko kokybiškumo ugdymosi galimybes;   
13.6. sistemingai informuoti  tėvus (globėjus) apie vaikų pasiekimus, ugdymosi poreikius ar iškilusias problemas (sveikatos, socialinių poreikių tenkinimo ir pan.);   
13.7. informuoti Centro direktorių apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;   
13.8. priimti vaiką į grupę ir išleisti į namus tik su tėvais (globėjais), kitais asmenimis, turinčiais raštišką tėvų (globėjų) leidimą/ prašymą;   
13.9. susirgus vaikui nedelsiant informuoti Centro direktorių, vaiko tėvus (globėjus), įstaigos visuomenės sveikatos priežiūros specialistą;   
13.10. įvykus nelaimingam atsitikimui informuoti Centro direktorių, tėvus (globėjus), ar jų raštu įgaliotus asmenis, visuomenės sveikatos priežiūros specialistą apie įvykusį nelaimingą atsitikimą, esant būtinumui, kviesti greitąją medicinos pagalbą;   
13.11. neleidžiama atiduoti vaikus neblaiviems tėvams (globėjams);  
13.12. dalyvauti bendrose Centro veiklose: pasitarimuose, ikimokyklinio - priešmokyklinio ugdymo  programos rengime, audito vykdyme ir kt.;   
13.13. laikytis Centro darbo tvarkos taisyklių, laiku pildyti dokumentaciją;   
13.14. nuolat tobulinti savo kvalifikaciją.   
14. darbuotojas teisės aktų nustatyta tvarka atsako už savo darbo kokybę bei vaikų saugumą ugdymo(si) proceso metu Centre.    
15. darbuotojas už darbo drausmės pažeidimus, savo pareigų ir funkcijų nevykdymą ar netinkamą jų vykdymą gali būti traukiamas drausminei atsakomybei Lietuvos teisės aktų nustatyta tvarka. 
                                    ____________________________________ 
Su pareigybės aprašu susipažinau ir sutinku:  __________________________________________  (vardas ir pavardė, parašas, data) 
 
 
